open-index/open-wikipedia-markdown huggingface dataset:
गतिमान एक्सप्रेस

**वंदेभारत**  भारत में सबसे तेज़ गति से चलने वाली रेलगाड़ी में से एक है जो दिल्ली और Jhansi के बीच चलती है। यह 160 किमी प्रति घंटा (99 मील प्रति घंटा ) तक की गति से चलती है और फिलहाल भारत की सबसे तेज़ रेलगाड़ी है।यह रेलगाड़ी एक तरफ जाने में 188 किलोमीटर दूरी तय करती है जिसमें 100 मिनट का समय लेती है। यह आगरा छावनी व हजरत निजामुद्दीन रेलवे स्टेशन के बीच चलती है।भारत की सबसे तेज रफ्तार ट्रेनों पर...

## इतिहास
अक्टूबर 2014 में, रेलवे ने सेवा शुरू करने के हेतु रेलवे सुरक्षा आयोग से सुरक्षा प्रमाणपत्र के लिए आवेदन किया था। जून 2015 में, रेलगाड़ी की आधिकारिक तौर पर घोषणा की गई थी और इसे रेलगाड़ी संख्या 12049/50 दी गयी। रेलगाड़ी को 5 अप्रैल 2016 को शुरू किया गया। 

## सेवाएं
यह रेलगाड़ी शुक्रवार को छोड़कर प्रत्येक दिन चलेगी। इसमें दो इक्जिक्युटिव वातानुकूलन डिब्बे और आठ वातानुकूलन डिब्बे हैं। वातानुकूलन चेयर कार का किराया ₹750, और एक्जीक्यूटिव वातानुकूलन चेयर कार का ₹1500 रुपये है। रेलगाड़ी में महिला परिचारिकायें(होस्टेस) यात्रियों का स्वागत गुलाब का फूल देकर करेंगी और प्लेन की तरह यात्रियों को सीट पर सेवा दी जाएगी। यात्रियों के मल्टीमीडिया मनोरंजन की मुफ्त सुविधा भी इसमें उपलब्ध है। ट्रेन के डिब्बों में हॉटस्पॉट उपकरण लगाये गये हैं जिससे यात्री अपने स्मार्टफोन, टैबलेट या लैपटॉप पर सीधे इन सुविधाओं का निशुल्क लाभ उठा सकते हैं। यात्रियों को उपमा, मिनी डोसा, कांजीवरम इडली, ताजे कटे हुए फल, आलू कुलचा, स्विस रोल, भुने हुए सूखे मेवे और चिकन रोल दिए जाएंगे।
### पैकेज
ट्रेन में आगरा के लिए दो अलग-अलग हेरिटेज पैकेज उपलब्ध हैं। ये पैकेज 1 और 2 दिन के हिसाब से हैं।
पूरे दिन के पैकेज में ताज महल और आगरा किला दिखाने के अलावा एक प्रमुख स्थानीय रेस्तरां में लंच, आसपास की चीजों को देखने के लिए एसी गाड़ी, स्मारकों के लिए ऐंट्री टिकट और खरीददारी भी शामिल है। एक वयस्क के लिए जहां इसका कीमत ₹ 2100 है वहीं 5 से 11 साल तक के बच्चों के लिए इसका कीमत ₹ 2000 है। विदेशियों के लिए यह ₹ 3900 रुपये और ₹ 2000 रुपये है।

## समय-सारणी
निजामुद्दीन से यह ट्रेन सुबह 8:10 बजे रवाना होती है और आगरा पहुँचने का समय सुबह 9:50 बजे है। वापसी में यह आगरा से शाम 5:50 बजे चलेगी और 7:30 बजे निजामुद्दीन पहुंचेगी।

## भविष्य योजना
दिल्ली से कानपुर के बीच भी गतिमान एक्सप्रेस को चलाने के लिए योजना बनायी जा रही है। उत्तर मध्य जोन द्वारा इस योजना पर कार्य शुरू कर दिया है। इसे चलने में अभी 2 साल तक का समय लग सकता है।

गतिमान एक्सप्रेस को सफलतापूर्वक शुरू करने के बाद रेलवे के स्पैनिश फर्म टैलगो द्वारा तैयार हाई-स्पीड ट्रेनों का परीक्षण जून में मौजूदा पटरियों पर करने की संभावना है। यह ट्रेन 200 किलोमीटर प्रति घंटे की गति को छू सकती है।
बार्सीलोना से 27 मार्च को एक मालवाहक जहाज से रवाना किए गया था जिसमें नौ डिब्बे हैं। यह जहाज़ मुंबई बंदरगाह पर पहुंचेगा।
स्पैनिश ट्रेन निर्माता ने भारतीय रेल नेटवर्क पर मुफ्त में अपनी और तेज ट्रेनों का परीक्षण करने की पेशकश की है। पहला परीक्षण बरेली और मुरादाबाद रेल मार्ग पर 115 किलोमीटर प्रति घंटे की अधिकतम रफ्तार पर, दूसरा पलवल और मथुरा मार्ग पर अधिकतम 180 किलोमीटर प्रति घंटे की रफ्तार पर व तीसरा परीक्षण दिल्ली और मुंबई के बीच अधिकतम 200 किलोमीटर प्रति घंटे की रफ्तार से किया जाएगा।

## इन्हें भी देखें
* शताब्दी एक्सप्रेस
* वंदे भारत एक्सप्रेस

## सन्दर्भ

श्रेणी:मेल एक्स्प्रेस ट्रेन
श्रेणी:उत्तर प्रदेश रेल परिवहन
श्रेणी:दिल्ली रेल परिवहन
नाड़ीमर्दन क्रिया

thumb|न्यूरोफीडबैक ट्रैनिंग का रीयलटाइम डेटा
**नाड़ीमर्दन क्रिया** (न्यूरोफीडबैक या न्यूरोपैथी) एक प्रकार का जैवपुनर्भरण (बायोफीडबैक) है जो मस्तिष्क के कार्यों को स्वयं नियन्त्रित करने के लिये प्रशिक्षित करने में सहायक होता है। इसमें प्रायः ईईजी का उपयोग करके मस्तिष्क के अन्दर हो रहे क्रियाकलापों को साक्षात (रीयल टाइम में) देखा जाता है और इसे देखते हुए उसे सुधारने का प्रयास किया जाता है। 

## बाहरी कड़ियाँ
*'''न्यूरोपैथी इण्डिया''' का जालघर
*सिजोफ्रेनिया में कमजोर स्म्र्ति के कारणों का पता चला (जागरण)

श्रेणी:चिकित्सा
विद्युतमस्तिष्कलेखन

[right|thumb|300px|इस विद्युतमस्तिष्कलेख में [अपस्मार|मिर्गी के कारण आये हुए शूल (स्पाइक) स्पष्ट दिख रहे हैं।]]
**विद्युतमस्तिष्कलेखन** (Electroencephalography (EEG)) मस्तिष्क के क्रियाकलापों को रेकार्ड करने की एक विद्युतकार्यिकीय विधि है। प्रायः खोपड़ी के ऊपर एलेक्ट्रोड स्थापित करके, शरीर में बिना कुछ घुसाये ही ईईजी प्राप्त किया जाता है किन्तु कभी कभी कुछ एलेक्ट्रोड घुसाने भी पड़ते हैं। मस्तिष्क के न्यूरानों में प्रवाहित आयनिक धाराओं के कारण उत्पन्न वोल्टेज संकेतों को प्रदर्शित करना ही विद्युतमस्तिष्कलेखन है। 

श्रेणी:विद्युतमस्तिष्कलेखन
हरबर्ट सटक्लिफ

**हरबर्ट सटक्लिफ** (16 नवंबर 1894 - 21 जनवरी 1978, ) अंग्रेज पेशेवर क्रिकेटर थे, जो यॉर्कशायर और इंग्लैंड के लिये सलामी बल्लेबाज के रूप में खेलते थे। 1945 के एक मैच को छोड़कर इनका करियर विश्वयुद्धों के मध्य की अवधि में चला। उनकी प्रसिद्धि जैक हॉब्स के साथ इंग्लैंड के लिये 1924 से 1930 तक महान सलामी जोड़ी के रूप में टिकी हुई है। उन्होंने यॉर्कशायर के लिये पर्सी होम्स और अपने आखिर के सालों में लेन हटन के साथ भी उल्लेखनीय साझेदारी बनाई।

सटक्लिफ के कैरियर के दौरान, यॉर्कशायर ने काउंटी चैम्पियनशिप में 12 बार जीत हासिल की। सटक्लिफ इंग्लैंड के लिये 54 टेस्ट में खेले। उनकी पूरी कैरियर बल्लेबाजी औसत 60.73 है जो किसी अंग्रेज बल्लेबाज द्वारा सबसे अधिक है।

## इन्हें भी देखें
* प्रथम श्रेणी क्रिकेट में 100 शतक लगाने वाले बल्लेबाजों की सूची

## सन्दर्भ

श्रेणी:1894 में जन्मे लोग
श्रेणी:इंग्लैंड के क्रिकेट खिलाड़ी
श्रेणी:१९७८ में निधन
सूचना युग

**सूचना युग** (अंग्रेज़ी: Information Age), जो **क्म्प्यूटर युग** और **डीजिटल युग** भी कहलाता है, मानव इतिहास का एक काल है जिसमें औद्योगिक क्रांति के बाद हुए औद्योगीकरण द्वारा स्थापित आर्थिक व्यवस्था धीरे-धीरे सूचना क्रांति द्वारा स्थापित कम्प्यूटर-आधारित अर्थव्यवस्था में परिवर्तित हो रही है। सूचना युग में डीजिटल उद्योग एक विश्वव्यापी ज्ञान-आधारित अर्थव्यवस्था का निर्माण कर रहा है जिसमें सेवाएँ व निर्माण नागरिकों की व्यक्तिगत आवश्यकताओं के अनुसार उपलब्ध किये जाते हैं।

## इन्हें भी देखें
* लौह युग
* सूचना क्रांति

## सन्दर्भ

*
श्रेणी:ऐतिहासिक युग
श्रेणी:20वीं सदी
श्रेणी:21वीं सदी
श्रेणी:सांस्कृतिक प्रवृत्तियाँ
श्रेणी:सामजिक-सांस्कृतिक क्रमविकास
श्रेणी:डिजिटल माध्यम
गतिपालक चक्र

right|thumb|200px|गतिपालक चक्र

**गतिपालक चक्र** या **फ्लाईव्हील** (flywheel) एक घूर्णन करने वाला वाला चक्र (पहिया) है जिसका उपयोग अनेक यन्त्रों में किया जाता है। घूमते हुए इस चक्र में घूर्णन की गतिज ऊर्जा संग्रहित होती है जिसके कारण यन्त्र पर लगने वाले लोड के अचानक परिवर्तन से भी इसकी गति पर विशेष प्रभाव नहीं पड़ता। डिजाइन के समय गतिपालक चक्र का जड़त्वाघूर्ण भी अधिक रखा जाता है ताकि उसके घूर्णन की गतिज ऊर्जा एवं कोणीय संवेग अधिक रहे क्योंकि इनके अधिक रहने से यह चक्र अपने कोणीय वेग में परिवर्तन का विरोध आसानी से कर पाता है। गतिपालक चक्र में संग्रहित गतिज ऊर्जा उसके जड़त्वाघूर्ण एवं कोणीय वेग के वर्ग के गुणनफल के समानुपाती होती है।
:W_k=\frac{1}{2} J \omega^2

गतिपालक चक्र में ऊर्जा संग्रहित करने के लिये इस पर किसी बाहरी स्रोत के द्वारा बलाघूर्ण लगाकर इसका कोणीय वेग बढ़ाकर किया जाता है। इसके विपरीत यदि घूमते हुए किसी चक्र पर इसकी गति के विपरीत दिशा में बलाघूर्ण लगाया जाय तो यह अपनी ऊर्जा उस यान्त्रिक लोड को दे देता है जो इस पर उल्टी दिशा में बलाघूर्ण लगा रहा हो। 

## इन्हें भी देखें
*जड़त्वाघूर्ण
*कोणीय संवेग
*कोणीय संवेग संरक्षण नियम
*गतिपालक चक्र में ऊर्जा भण्डारण

श्रेणी:यंत्र
साइक्लोकन्वर्टर

thumb|ब्लॉकिंग मोड साइक्लोकन्वर्टर की संरचना
**साइक्लोकन्वर्टर** ( cycloconverter (CCV)) या साइक्लोइन्वर्टर वह युक्ति है जो किसी आवृत्ति की प्रत्यावर्ती विद्युत को (सीधे, बिना डी.सी. में बदले) **कम** आवृत्ति की प्रत्यावर्ती विद्युत शक्ति में बदलता है। उदाहरण के लिए, ५० हर्ट्ज की विद्युत से १६.६६७ हर्ट्ज की विद्युत पैदा करने वाला साइक्लोकन्वर्टर कहीं-कहीं विद्युत कर्षण में प्रयोग किया जाता है। 

## इन्हें भी देखें
*एसी/एसी परिवर्तक
*आवृत्ति परिवर्तक
*विद्युत कर्षण

श्रेणी:शक्ति इलेक्ट्रानिकी
पाकिस्तान के राष्ट्रपतियों की सूची

thumb | alt = Image of Pakistan President's flag | पाकिस्तानी राष्ट्रपति के मानक

**पाकिस्तान के राष्ट्रपति** इस्लामी गणराज्य पाकिस्तान के प्रमुख होते हैं। पाकिस्तानी संविधान के अनुसार राष्ट्रपति के पास (सुप्रीम कोर्ट पाकिस्तान के पारित या अस्वीकृति निर्णय पर बाध्य, नेशनल असेंबली कोषलील करने, नए ाक्राबात करवाने और प्रधानमंत्री को निलंबित करने) जैसे विकल्प दिए गए हैं।  { {cite web | url = http: //www.presidentofpakistan.gov.pk/index.php? lang = en & opc = 2 | title = the President's Role | publisher = Presidency of the Islamic Republic of Pakistan | Accessdate = 16 January 2013} }  इन विकल्पों को सैन्य बगाूतों और सरकारों के बदलने पर कई बार अवसर पर बारी और बहाल किया गया। लेकिन 2010 के अठारहवें संपादित द्वारा पाकिस्तान को अर्द्ध राष्ट्रपति प्रणाली फिर संसदीय प्रणाली लोकतांत्रिक राज्य की ओर पलटा गया। 

 इस संशोधन के तहत राष्ट्रपति के विकल्प में स्पष्ट कमी की गई और यह केवल औपचारिक सरकारी उत्सव तक सीमित किया गया जबकि प्रधानमंत्री विकल्प बढ़ाया गया। राष्ट्रपति को पाकिस्तानी सेंट, नेशनल असेंबली और प्रांतीय असेंबलियों की पाकिस्तान की जमात चयन विक्रेताओं चुनती है। 

 राष्ट्रपति पद की स्थापना से पहले तक, पाकिस्तान के महाराज्यपाल पाकिस्तान के प्रमुख थे।

1956 में जब इस पद का आविष्कार किया गया तब से अब तक इस पद पर 11 राष्ट्रपतियों नियुक्त हो चुके हैं। 

 1956 के कानून में जब इस पद को बनाया गया तो इस्कंदर मिर्जा देश के पहले राष्ट्रपति बने।   इन ग्यारह राष्ट्रपतियों के अलावा दो कार्यवाहक अध्यक्ष भी छोटी अवधि के लिए कुर्सी पर काम करते रहे हैं। उनमें से एक वसीम सज्जाद थे जो एक बार 1993 में और 1997 -1998 में राष्ट्रपति रहे। 

 राष्ट्रपति पद पांच साल पर आधारित होता है। राष्ट्रपति पद की समाप्ति पर या उनकी अनुपस्थिति में अध्यक्ष सेंट यह पद संभाला है। 

## सूची

## पाकिस्तानी राष्ट्रपति की पूरी सूची

## इन्हें भी देखें
पाकिस्तान राज्य के प्रमुखों की सूची

## सन्दर्भ

श्रेणी:पाकिस्तान के राष्ट्रपति
श्रेणी:विभिन्न देशों के राष्ट्रपति
श्रेणी:पाकिस्तान
त्रिक्षेत्रीय सिद्धांत

अर्थशास्त्र में, **त्रिक्षेत्रकीय व्यवस्था** आर्थिक गतिविधियों को तीन विभिन्न क्षेत्रकों में वर्गीकृत करता है: 
*प्राथमिक क्षेत्रक
*द्वितीय क्षेत्रक
*तृतीयक क्षेत्रक

## प्राथमिक आर्थिक क्षेत्रक
**प्राथमिक क्षेत्रक** में वे सभी गतिविधियाँ अन्तर्गत हैं जो प्राकृतिक संसाधनों के प्रत्यक्ष उपयोग द्वारा की जाती हैं। यह अन्य सभी उत्पादों का आधार है, जिन्हें क्रमशः निर्मित किया जाता है। इस क्षेत्रक में कृषि, वानिकी, पशुपालन, दुग्ध कृषि , मत्स्य पालन, कुक्कुट पालन, खनन और उत्खनन शामिल हैं।

## द्वितीय आर्थिक क्षेत्रक
**द्वितीय क्षेत्रक** के अन्तर्गत उत्पादों को विनिर्माण प्रणाली के द्वारा अन्य रूपों में परिवर्तित किया जाता है। चूँकि यह क्षेत्रक क्रमशः संवर्धित विभिन्न प्रकार के उद्योगों से जुड़ा है, इसे  **औद्योगिक क्षेत्रक** भी कहा जाता है। 

## तृतीयक आर्थिक क्षेत्रक
**[[तृतीयक क्षेत्र]]क** में वे सभी गतिविधियाँ अंतर्गत हैं जो प्राथमिक और द्वितीय क्षेत्रकों के विकास में सहायक हैं। यह गतिविधियाँ स्वतः वस्तुओं को उत्पादित नहीं, बल्कि उत्पादन में मदद करते हैं। जैसे: उत्पादित वस्तुओं को विक्रेताओं को बेचने के लिए ट्रकों और ट्रेनों द्वारा परिवहन करने की आवश्यकता होती है। व्यापार में सहायता के लिए दूरभाष से वार्तालाप करने या पत्राचार या बैंकों से ऋण लेना होता है। परिवहन, भण्डारण, संचार, बैंक सेवाएँ, और व्यापार तृतीय गतिविधियों के कुछ उदाहरण हैं। चूँकि ये गतिविधियाँ वस्तुओं के बदले सेवाओं का सृजन करते हैं, इस क्षेत्रक को सेवा क्षेत्रक कहा जाता है।

## सामाजिक विकास
फ़ुरास्तये के अनुसार जैसे-जैसे समाज तीन चरणों से विकसित होकर गुज़रता है, उस समाज में इन तीन भिन्न क्षेत्रों में जुटे हुई जनसंख्या का प्रतिशत बदलता है।

### प्रथम चरण: पारम्परिक सभ्यताएँ
प्रथम विकास चरण में:
* प्राथमिक क्षेत्र: ६५%
* द्वितीय क्षेत्र: २०%
* तृतीय क्षेत्र: १५%

### द्वितीय चरण: संक्रमण काल
द्वितीय विकास चरण में:
* प्राथमिक क्षेत्र: ४०%
* द्वितीय क्षेत्र: ४०%
* तृतीय क्षेत्र: २०%

### तृतीय चरण: तृतीय सभ्यताएँ
द्वितीय विकास चरण में:
* प्राथमिक क्षेत्र: १०%
* द्वितीय क्षेत्र: २०%
* तृतीय क्षेत्र: ७०%

## इन्हें भी देखें
* अर्थव्यवस्था

## सन्दर्भ

श्रेणी:अर्थशास्त्र
श्रेणी:अर्थव्यवस्थाएँ
कारमारकर का अल्गोरिद्म

**कारमारकर का अल्गोरिद्म** 1984 में नरेंद्र कारमारकर द्वारा दिया गया एक अल्गोरिद्म है जो *पोलीनोमिअल टाइम* में रैखिक प्रोग्रामन प्रॉब्लम का हल करता है (कंप्यूटर विज्ञान में पोलीनोमिअल टाइम में उत्तर देने वाले अल्गोरिद्मों को तेज माना जाता है)।

श्रेणी:कम्प्यूटर विज्ञान
श्रेणी:अल्गोरिद्म
पॉर्सिलेन

thumb|
**पॉर्सिलेन** (porcelain) एक सिरैमिक पदार्थ है जो काओलिन या कई अन्य पदार्थों को एक भट्ठी में 1,200 से 1,400 °C तक ताप पर गरम करके बनाया जाता है। इससे बर्तन, सजावटि सामान, विद्युत इन्सुलेटर, आदि बनाये जाते हैं।

श्रेणी:सिरैमिक पदार्थ
रुडाल्फ़ फिर्खो

thumb|रुडोल्फ फिर्खो
**रुडाल्फ़ फिर्खो** (Rudolf Virchow, जर्मन उच्चारण : [ˈvɪɐ̯çoː] ; सन् १८२१ - १९०२) जर्मन विकृतिविज्ञानी तथा राजनीतिज्ञ थे। 

इनका जन्म पोरेनिया प्रदेश के शिवेल्बीन (Schivelbein) नामक स्थान में हुआ था। शिक्षा पूर्ण होने पर सन् १८४३ में ये चैरिटी अस्पताल में सहायक सर्जन, सन् १८४६ में रेक्टर तथा सन् १८४७ में युनिविर्सिटी के अध्यापक नियुक्त हुए। इसी समय इन्होंने राइनहार्ट (Reinhardh) के सहयोग से शरीररचना तथा क्रियाविज्ञान और विकृतिविज्ञान पर एक प्रसिद्ध प्रकाशन आरंभ किया। राइनहार्ट की मृत्यु के पश्चात् ये इसे अकेले प्रकाशित करते रहे। सन् १८४८ में टाइफ़स की महामारी के कारणों की जाँच के लिए नियुक्त कमीशन के आप सदस्य थे, किन्तु राजनीति में उग्र विचारों के कारण बर्लिन से निकाल दिए गए। तब वुर्जवर्गे मेडिकल स्कूल में इन्होंने शरीररचनाविज्ञान (anatomy) की शिक्षा देनी आरंभ की, जिससे इस स्कूल को बहुत लाभ हुआ। सन् १८५६ में आप बर्लिन में पुन: बुलाए गए। यहाँ विकृति-संबंधी संस्थान (Pathological Institute) के निर्देशक के पद पर आपके रहने के फलस्वरूप मौलिक अनुसंधानों की एक निरंतर धारा निकलती रही।

इनके विस्तृत अध्ययनों में रोगवज्ञान संबंधी अनुसंधान प्रमुख थे। औतिकी (Histology), विकृत शरीर तथा विशिष्ट रोगों से संबंधित आपने महत्व की खोजे कीं। इन्होंने कोशिका विज्ञान तथा कोश-विकृति-विज्ञान की स्थापना की। सन् १८५८ में 'सेलुलर पैथोलाजी' नामक आपकी प्रसिद्ध पुस्तक प्रकाशित हुई। इन्होंने महत्व की अनेक वैज्ञानिक तथा अन्य विषयक पुस्तकें भी लिखीं है। 

फिखों ने मानव विज्ञान तथा प्रागैतिहासिक वास्तुकला संबंधी अनुसंधान किए तथा इन विषयों पर प्रभावशाली लेख लिखे। सन् १८६२ में आप प्रशिया की संसद (Lower House) के सदस्य चुने गए। यहाँ इन्होंने फोर्टश्रिट्स पार्टी की स्थापना की। कई वर्ष तक वित्त कमेटी के ये अध्यक्ष रहे तथा प्रशियन बजेट प्रणाली के प्रमुख संस्थापक थे। सन् १८८० में इन्होंने राइखस्टैग में प्रवेश किया। यहाँ ये विरोधी दल के नेता हो गए तथा बिस्मार्क के प्रबल विरोधी थे। इन्होंने बर्लिन की नगरमहापालिका के सदस्य के रूप में ३० वर्ष तक नगर की सेवा की। इन्हीं की चेष्टाओं से वहाँ वाहित मल का फार्म, जलसंभरण तथा जल निकासी के समुचित प्रबंध हुए। इस परोपकारी वैज्ञानिक की मृत्यु ८१ वर्ष की आयु में हुई।

श्रेणी:जर्मन वैज्ञानिक
श्रेणी:जर्मन राजनीतिज्ञ
बाबा ताहिर

**बाबा ताहिर** ११वीं शती ई. के मध्य में हुए फ़ारसी के उत्कृष्ट कवि थे। उनके निवासस्थान एवं जीवनकाल की घटनाओं के विषय में बड़ा मतभेद है, किंतु वे संभवत: अधिकतर हमदान एवं लुरिस्तान में निवास करते रहे। उनकी रचनाओं में रुबाइयाँ बड़ी प्रसिद्ध हैं जिनसे उनके स्वच्छंद जीवन की झाँकी प्राप्त होती है। उनकी लोकोक्तियाँ गूढ़ दार्शनिक विचारों से परिपूर्ण हैं।

## सन्दर्भ
श्रेणी:फारसी कवि
कोशिकारोगविज्ञान

**कोशिकारोगविज्ञान** (Cytopathology) या **कोशिका विकृतिविज्ञान** विकृतिविज्ञान (पैथोलोजी) की एक शाखा है जिसमें कोशिका के स्तर पर रोगों का अध्ययन एवं निदान किया जाता है।

## इन्हें भी देखें
* कोशिका
* विकृतिविज्ञान
* ऊतक विकृतिविज्ञान

## सन्दर्भ

श्रेणी:विकृतिविज्ञान
श्रेणी:शरीररचनात्मक विकृतिविज्ञान
श्रेणी:कोशिका विकृतिविज्ञान
धारवाड़

**धारवाड़** (Dharwad) भारत के कर्नाटक राज्य के धारवाड़ ज़िले में स्थित एक नगर है। यह ज़िले का मुख्यालय भी है। सन् 1962 इसे और इसके जुड़वा शहर, हुबली, का विलय कर दिया गया। सन् 2011 की भारत जनगणना में हुबली-धारवाड़ की जनसंख्या 9,43,857 थी। राष्ट्रीय राजमार्ग 48 यहाँ से गुज़रता है।

## विवरण
धारवाड़ का नगर क्षेत्रफल लगभग २०० वर्ग किमी है। यह बंगलुरु से ४२५ किमी उत्तर-पश्चिम में राष्ट्रीय राजमार्ग ४ पर बंगलुरु और पुणे के बीच स्थित है। यहाँ का दुर्ग ऊँची नीची भूमि पर स्थित है। कपास, इमारती लकड़ी और अनाज का व्यापार होता है। यहाँ वस्त्र बनाने के कारखाने हैं। बीड़ी, सुगंधित पदार्थ और चूड़ियों के कुटीर उद्योग हैं। कर्नाटक कालेज एवं वन-प्रशिक्षण-महाविद्यालय नामक शिक्षा सस्थाएँ उल्लेखनीय हैं।

## इन्हें भी देखें
* धारवाड़ ज़िला

## सन्दर्भ

श्रेणी:धारवाड़ ज़िला
श्रेणी:कर्नाटक के शहर
श्रेणी:धारवाड़ ज़िले के नगर
पट्टुक्कोट्टै

**पट्टुक्कोट्टै** (Pattukkottai) भारत के तमिल नाडु राज्य के तंजावुर ज़िले में स्थित एक नगर है।

## विवरण
यह तिरुचिरापल्ली नगर से सड़क द्वारा ५० किमी दूर है। यहाँ रामस्वामी वेंकटरमण का जन्म हुआ था।

## इन्हें भी देखें
* तंजावुर ज़िला

## सन्दर्भ

श्रेणी:तंजावूर ज़िला
श्रेणी:तमिल नाडु के शहर
श्रेणी:तंजावूर ज़िले के नगर
पंजाब के राज्यपाल (पाकिस्तान)

**पंजाब के राज्यपाल** पंजाब, पाकिस्तान की प्रांतीय सरकार के आधिकारिक प्रमुख एवं सूबे के सर्वोच्च पदाधिकारी हैं। राज्यपाल की नियुक्ति राष्ट्रपति पाकिस्तान, प्रधानमंत्री पाकिस्तान की परामर्श पर करते हैं और सामान्यतः यह एक औपचारिक पद होता है अर्थात् उसके पास अधिक संवैधानिक अधिकार नहीं होते हैं। हालांकि इतिहास में कई बार ऐसे अवसर आए हैं जब प्रांतीय गवर्नरों को अतिरिक्त व पूर्ण अधिकार मिलता रहा है, विशेषकर उन मामलों में जब प्रांतीय विधायिका भंग कर दी गई हो, तब प्रशासनिक अधिकार सीधे राज्यपाल के अधिकारक्षेत्र के अंतर्गत आ जाते हैं; जैसा कि 1958 के बाद से 1972 और 1977 से 1985 तक, सैन्य शासन और 1999 से 2002 तक के राज्यपाल शासन में हुआ था। पंजाब में 1949 से 1951 तक राज्यपाल शासन लागू रहा था। इसके अलावा, एक इकाई व्यवस्था के अंतर्गत 1955 से 1970 तक पंजाब प्रांत को स्थगित कर उस समय के पाकिस्तान के पश्चिमी भाग के सारे प्रांतों के संयोजन से, एक प्रांत, पश्चिमी पाकिस्तान बनाया गया था, इस बीच यह पद निलंबित रहा था।

## पंजाब के राज्यपालों की सूची
### 1947 से 1954 तक
पंजाब गवर्नर्स ब्रिटिश राज से पाकिस्तान की आजादी के बाद सूची। 1947 से 1954 तक।

* सर रॉबर्ट फ्रांसिस मुडी (1947-1949)
* सरदार अब्दुर रब निश्तार (1949-1951)
* इब्राहिम इस्माइल चुंदरीगर (1951-1953)
* मियां अमीनुद्दीन, आईसीएस (1953-1954)
* हबीब इब्राहिम रहीमतूलाह् (जून-नवंबर 1954)

### 1954 से 1970 तक
1955 से 1970 तक,एक इकाई व्यवस्था के अंतर्गत, पंजाब प्रांत को स्थगित कर, उस समय के पाकिस्तान, के पश्चिमी भाग के सारे प्रांतों के संयोजन से, एक प्रांत, पश्चिमी पाकिस्तान बनाया गया था, इस बीच, पंजाब पश्चिम पाकिस्तान के बृहदतर प्रांत का हिस्सा था। इस प्रांत में तीन राज्यपाल हुए और फिर बाद में, एनेक सैन्य प्रशासक भी नियुक्त कीए गए, जिन्हें अक्सर तथयस्वरूप राज्यपाल के रूप में, कईयों द्वारा देखा जाता था। पश्चिमी पाकिस्तान के राज्यपाल थे:
* मुश्ताक अहमद गुर्मानी (1955-1957)
* अख्तर हुसैन (1957-1960)
* मलिक अमीर मोहम्मद खान (1960-1966)
* 1966 और 1970 के बीच अनेक सैन्य प्रशासनिक।
1970 में पश्चिमी पाकिस्तान प्रांत को भंग कर दिया गया।

### 1970 से अब तक

## इन्हें भी देखें
*पंजाब, पाकिस्तान के मुख्यमंत्री
*पंजाब सरकार (पाकिस्तान)
*पाकिस्तान के राज्यपाल
## सन्दर्भ

श्रेणी:पंजाब, पाकिस्तान
श्रेणी:पाकिस्तानी प्रांतों के राज्यपाल
भितरी

**भीतरी** एक ग्राम है जो उत्तर प्रदेश के गाजीपुर जिले में सैदपुर से उत्तर-पूर्व की ओर लगभग ८ किमी की दूरी पर स्थित है। ग्राम से बाहर चुनार के लाल पत्थर से निर्मित एक स्तंभ खड़ा है जिसपर गुप्त शासकों की यशस्वी परंपरा के गुप्त सम्राट स्कंदगुप्त का अभिलेख उत्कीर्ण है। यद्यपि लेख समय की मार से घिस गया है, पत्थर यत्र तत्र टूट गया है तथा बाईं ओर ऊपर से नीचे तक एक दरार सी है तथापि संपूर्ण लेख मूल स्तंभ पर पूर्णतया स्पष्ट है तथा उसका ऐतिहासिक स्वरूप सुरक्षित सा है।

लेख की भाषा संस्कृत है। छठीं पंक्ति के मध्य तक गद्य में है, शेष पद्य में। लेख पर कोई तिथि अकित नहीं है। इसका उद्देश्य शार्ग्ङिन विष्णु की प्रतिमा की स्थापना का अभिलेखन तथा उस ग्राम को, जिसमें स्तंभ खड़ा है, विष्णु को समर्पित करना है। लेख में इस ग्राम के नाम का उल्लेख नहीं है।

भीतरी का स्तंभलेख ऐतिहासिक दृष्टि से अत्यंत महत्वपूर्ण है। उसमें गुप्त सम्राज्य पर पुष्पमित्रों तथा हूणों के बर्बर आक्रमण का संकेत है। लेख के अनुसार पुष्पमित्रों ने अपना कोष औरश् अपनी सेना बहुत बढ़ा ली थी और सम्राट कुमारगुप्त की मरणासन्नावस्था में उन्होंने गुप्त साम्राज्य पर आक्रमण किया। युवराज स्कंदगुप्त ने सेना का सफल नेतृत्व किया। उसने युद्धक्षेत्र में पृथ्वीतल पर शयन किया। पुष्पमित्रों को परास्त कर पिता कुमारगुप्त की मृत्यु के अनंतर स्कंदगुप्त ने अपनी विजय का संदेश साश्रुनेता माता को उसी प्रकार सुनाया जिस प्रकार कृष्ण ने शत्रुओं के मारकर देवकी को सुनाया था।

हूणों की जिस बर्बरता ने रोमन साम्राज्य को चूर चूर कर दिया था वह एक बार यशस्वी स्कंदगुप्त की चोट से थम गई। स्कंदगुप्त की भुजाओं के हूणों के साथ समर में टकरा जाने से भयंकर आवर्त बन गया, धरा काँप गई। स्कंदगुप्त ने उन्हें पराजित किया। परंतु अनवरत हूण आक्रमणों से गुप्त साम्राज्य के जोड़ जोड़ हिल उठे और अंत में साम्राज्य की विशाल अट्टालिका अपनी ही विशालता के खंडहरों में खो गई।

## बाहरी कड़ियाँ
*गाजीपुर के बारे में
*The Bhitari Pillar Inscription of Skandagupta

श्रेणी:ऐतिहासिक स्थल
जेवर (पक्षी)

**जेवर** (western tragopan) या (western horned tragopan) (Tragopan melanocephalus) एक मध्य आकार का फ़ीज़ॅन्ट कुल का पक्षी है जो हिमालय में पश्चिम में उत्तरीय पाकिस्तान के हज़ारा से पूर्व में भारत के उत्तराखण्ड तक पाया जाता है। 
## स्थिति
इस जाति को आईयूसीएन लाल सूची के अंतर्गत असुरक्षित वर्ग में वर्गीकृत किया गया है क्योंकि इसकी छोटी और छितरी हुयी आबादी घटती जा रही है और निरन्तर वनोन्मूलन और वनों के घटने के कारण इसका संकुचित क्षेत्र खण्डित होता जा रहा है।
## आकार
नर का आकार लगभग २८ इंच (७२ से.मी.) का होता है जबकि मादा का आकार तक़रीबन २४ इंच (६१ से.मी.) तक का होता है। नर की पूँछ की लंबाई लगभग १०.५ इंच (२७ से.मी.) जबकि मादा की पूँछ लगभग ८ इंच (२१ से.मी.) तक की होती है। पंखों का फैलाव नर में क़रीब ११ इंच (२८ से.मी.) तथा मादा में ९.५ इंच (२४ से.मी.) तक का होता है। 
## आहार
इस पक्षी का आहार मूलतः वृक्षों और बांस की पत्तियाँ होता है।
## आवास
यह प्रायः जंगलों में रहने वाला पक्षी है और ग्रीष्म ऋतु में पहाड़ों के हिम क्षेत्रों के आसपास ही रहना पसंद करता है जबकि शीत ऋतु में यह ५,००० फ़ीट की ऊँचाई तक उतर आता है।
## प्रजनन
यह पक्षी अप्रैल से मई तक प्रजनन करते हैं और इनके घोंसले में छः अण्डे भी देखे गये हैं।
## सन्दर्भ

श्रेणी:भारत के पक्षी
श्रेणी:तीतर
सिंध के राज्यपाल

**सिंध के राज्यपाल** पाकिस्तान के प्रांत, सिंध की प्रांतीय सरकार का प्रमुख होते हैं। इनकी नियुक्ति पाकिस्तान के राष्ट्रपति, प्रधानमंत्री की परामर्श पर करते हैं और, पाकिस्तान के अन्य प्रांतीय राज्यपाल पदों के समान ही, आमतौर पर यह भी एक औपचारिक पद है, यानी राज्यपाल पास बहुत अधिक अधिकार नहीं होते हैं। हालाँकि इतिहास में कई बार ऐसे अवसर आए हैं जब प्रांतीय गवर्नरों को अतिरिक्त व पूर्ण कार्याधिकार मिला है, खासकर इस मामले में जब प्रांतीय विधायिका भंग कर दी गई हो, तब प्रशासनिक विकल्प सीधे राज्यपाल के अधिकार-अंतर्गत आ जाते हैं। 1958 से 1972 और 1977 से 1985 तक सैन्य शासन और 1999 से 2002 के राज्यपाल शासन के दौरान राज्यपालों को जबरदस्त प्रशासनिक शक्ति मिलते रहे हैं। सिंध में दो बार सीधे राज्यपाल शासन रहा है जिनके दौरान 1951 से 1953 के दौरान मियां अमीन दीन और 1988 में रहीम दीन खान राज्यपाल थे।

## सिंध के राज्यपालों की सूची

## इन्हें&nbsp;भी&nbsp;देखें
*सिंध के मुख्यमंत्री
*सिंध सरकार
*सिंधिस्तान के राष्ट्राध्यक्षों की सूची

## सन्दर्भ

## बाहरी&nbsp;कड़ियाँ
* अधिकारिक जालस्थल
* सिंध के राज्यपालों की सूची

श्रेणी:पाकिस्तानी प्रांतों के राज्यपाल
श्रेणी:सिंध
श्रेणी:सिंध के राज्यपाल
जेवर (बहुविकल्पी)

जेवर शब्द का अर्थ निम्नप्रायः हो सकता है:-
# जेवर (पक्षी) - तीतर प्रजाति का पक्षी
# जेवर - भारत के उत्तर प्रदेश में एक नगर पंचायत
बलूचिस्तान, पाकिस्तान के राज्यपाल

**बलूचिस्तान के राज्यपाल**, बलूचिस्तान, पाकिस्तान की प्रांतीय सरकार के प्रमुख राज्य सौंपा है। राज्यपाल की नियुक्ति राष्ट्रपति पाकिस्तान, प्रधानमंत्री पाकिस्तान की परामर्श पर करते हैं और सामान्यतः यह एक औपचारिक पद होता है अर्थात् उसके पास अधिक संवैधानिक अधिकार नहीं होते हैं। हालांकि इतिहास में कई बार ऐसे अवसर आए हैं जब प्रांतीय गवर्नरों को अतिरिक्त व पूर्ण अधिकार मिलता रहा है, विशेषकर उन मामलों में जब प्रांतीय विधायिका भंग कर दी गई हो, तब प्रशासनिक अधिकार सीधे राज्यपाल के अधिकारक्षेत्र के अंतर्गत आ जाते हैं।

बलूचिस्तान में गवर्नर का पद एक जुलाई 1970 को याह्या खान की सैन्य सरकार में गठन किया गया। जुल्फिकार अली भुट्टो की प्रधानमंत्रित्व के दिनों में राज्यपाल के पद को दो बार समाप्त कर दिया गया था, पहली बार 1973 में दूसरी बार 1974 से 1976 तक। जनरल ज़िया उल हक के सैन्य शासन के दिनों में जनरल रहीम दीन खान बलूचिस्तान के राज्यपाल के पद पर लंबे समय तक रहे। यहां तक ​​कि परवेज मुशर्रफ की सैन्य सरकार के दिनों में भी 1999 से 2002 तक यहां राज्यपाल शासन रहा।

राज्यपाल शासन के दौरान पदस्थ पदाधिकारियों में अकबर बुगती (1973-1974), अहमद यार खान (1974-1977), रहीमुद्दीन खान (1977-1984), आमिर-उल-मुल्क मेंगल (1999-2003), जुल्फिकार अली मगसी(2008-2013) और अवलंबी, मुहम्मद खान अचक्ज़ाई (2013 पेश करने के लिए) शामिल हैं।

## पदाधिकारियों की सूची

## इन्हें भी देखें
*बलूचिस्तान, पाकिस्तान के मुख्यमंत्री
*बलूचिस्तान सरकार (पाकिस्तान)
*पाकिस्तान के राज्यपाल
## सन्दर्भ

## बाहरी कड़ियाँ
*Magsi is back; this time as Governor 

श्रेणी:बलूचिस्तान, पाकिस्तान
श्रेणी:पाकिस्तानी प्रांतों के राज्यपाल
श्रेणी:बलूचिस्तान, पाकिस्तान के राज्यपाल
ख़ैबर पख़्तूनख़्वा के राज्यपाल

**राज्यपाल खैबर पख्तूनख्वा**, प्रांत ख़ैबर पख़्तूनख़्वा, पाकिस्तान की प्रांतीय सरकार के प्रमुख एवं औप्चारिक तौरपर उच्चतम् पदाधिकारी हैं। इनकी नियुक्ति राष्ट्रपति पाकिस्तान, प्रधानमंत्री की परामर्श पर करते हैं और, पाकिस्तान के अन्य प्रांतीय राज्यपाल पदों के समान ही, आमतौर पर यह भी एक औपचारिक पद है, यानी राज्यपाल पास बहुत अधिक अधिकार नहीं होते हैं। हालांकि इतिहास में कई बार ऐसे अवसर आए हैं जब प्रांतीय गवर्नरों को अतिरिक्त व पूर्ण कार्याधिकार मिला है, खासकर इस मामले में जब प्रांतीय विधायिका भंग कर दी गई हो, तब प्रशासनिक विकल्प सीधे राज्यपाल के अधिकार-अंतर्गत आ जाते हैं जैसा 1958 से 1972 और 1977 से 1985 तक सैन्य शासन और 1999 से 2002 के राज्यपाल शासनों के दौरान राज्यपालों को जबरदस्त प्रशासनिक शक्ति मिलते रहे हैं। ख़ैबर पख़्तूनख़्वा में दो बार, 1975 और 1994 में, राज्यपाल शासन लागू किया जा चुका है, जब मुख्यमंत्री और विधानसभा को बर्खास्त कर दिया गया था।

## पदाधिकारियों की सूची

## इन्हें भी देखें
*ख़ैबर पख़्तूनख़्वा के मुख्यमंत्री
*ख़ैबर पख़्तूनख़्वा सरकार

## सन्दर्भ

## बाहरी कड़ियाँ
KPK सरकार की आधिकारिक वेबसाइट

श्रेणी:पाकिस्तानी प्रांतों के राज्यपाल
श्रेणी:ख़ैबर पख़्तूनख़्वा
श्रेणी:ख़ैबर पख़्तूनख़्वा के राज्यपाल
आन्तर कर्ण

**आंतर कर्ण** (inner ear या internal ear या auris interna) कशेरुकों के कान का सबसे भीतरी भाग है। मुख्यतः आन्तर कर्ण ही कशेरुकों में ध्वनि संसूचन (डिटेक्शन) एवं संतुलन बनाने का काम करता है।

## सन्दर्भ

श्रेणी:जीव विज्ञान
ओय्यारत्तु चंतु मेनोन

**ओय्यारत्तु चंतु मेनोन** (१८४६-१८९९) मलयालम के उपन्यासकार थे। 

उनका जन्म मालाबार में हुआ था। तत्कालीन मद्रास प्रदेश में न्यायाधीश का काम करते थे। उनका 'इदुंलेखा' उपन्यास अब भी मलयालम के उच्चतम उपन्यासों में से एक है। यह एक सामाजिक सुखांत उपन्यास है जिसमें वह उन मूढ़ एवं तुच्छ रीति रिवाजों और व्यवहारों का वर्णन करता है जो आदर्श के रूप में नंबूदिरियों और उच्च वर्ग के नायरों में प्रचलित थे। नायक एवं नायिका माधवन और इंदुलेखा प्रबुद्ध नवीन पीढ़ी का प्रतिनिधित्व करते हैं जो जीवन के मानवीय मूल्यों का समर्थन करते हैं। सामाजिक पृष्ठभूमि और पात्रों का चित्रण ओज, मर्मज्ञता एवं शुद्धता से किया गया है। चंतुमेनोन ने 'शारदा' नाम का दूसरा उपन्यास लिखना प्रारंभ किया था किंतु अभाग्यवश इसे पूरा करने के पूर्व ही उनकी मृत्यु हो गई। इसमें विश्व के न्यायालयों का सजीव चित्रण किया गया है और उसमे अनेक स्मरणीय पात्र मिलते हैं।

श्रेणी:मलयालम साहित्यकार
श्रेणी: भारतीय लेखक
श्रेणी:भारतीय साहित्यकार
गिलगित-बल्तिस्तान के राज्यपाल

**गिलगित-बल्तिस्तान के राज्यपाल** पाकिस्तान के प्रांत, गिलगित-बल्तिस्तान की प्रांतीय सरकार का प्रमुख होते हैं। इनकी नियुक्ति राष्ट्रपति पाकिस्तान, प्रधानमंत्री की परामर्श पर करते हैं और, पाकिस्तान के अन्य प्रांतीय राज्यपाल पदों के समान ही, आमतौर पर यह भी एक औपचारिक पद है, यानी राज्यपाल पास बहुत अधिक अधिकार नहीं होते हैं। बहरहाल, पाकिस्तान के इतिहास में कई बार ऐसे अवसर आए हैं जब प्रांतीय गवर्नरों को अतिरिक्त व पूर्ण कार्याधिकार मिला है, खासकर इस मामले में जब प्रांतीय विधायिका भंग कर दी गई हो, या जम सैन्य शासन लागू किया गया हो तो।

गिलगित-बल्तिस्तान में राज्यपाल की नियुक्ति, 16 सितंबर 2009 में प्रदेश की प्रांत-पद प्राप्ति के बाद से की जाती है।

## राज्यपालों की सूची

## इन्हें भी देखें
*गिलगित-बल्तिस्तान के मुख्यमंत्री
*गिलगित-बल्तिस्तान सरकार

## सन्दर्भ

## बाहरी कड़ियाँ

श्रेणी:पाकिस्तानी प्रांतों के राज्यपाल
श्रेणी:गिलगित-बल्तिस्तान
श्रेणी:गिलगित-बल्तिस्तान के राज्यपाल
आज़ाद कश्मीर के राष्ट्रपति

**आज़ाद जम्मू और कश्मीर के राष्ट्रपति** कथित तौर पर स्वतंत्र (परंतु तथ्यस्वरूप, पाकिस्तान-नियंत्रित) राज्य, आज़ाद जम्मू और कश्मीर के प्रमुख हैं। पाकिस्तानी राज्य आज़ाद कश्मीर 24 अक्टूबर 1947 को अस्तित्व में आया। 

### पदाधिकारियों की सूची
निम्नलिखित हस्तियाँ, आज़ाद कश्मीर में बतौर "राष्ट्रपति" सेवारत हो चुके हैं:

## इन्हें भी देखें
*पाकिस्तान के राज्यपाल

## सन्दर्भ

श्रेणी:पाकिस्तानी प्रांतों के राज्यपाल
श्रेणी:आज़ाद कश्मीर
पश्चिमी रोमन साम्राज्य

इतिहास लेखन में, **पश्चिमी रोमन साम्राज्य** (Western Roman Empire) से आशय रोमन साम्राज्य के पश्चिमी प्रदेशो से है जिनका प्रशासक पूर्वी रोमन साम्राज्य से अलग था।

श्रेणी:रोमन साम्राज्य
मारुती चितम्पल्ली

right|thumb|300px|मारुती चितम्पल्ली
**मारुती भुजंगराव चितम्पल्ली** (5 नवंबर 1932 - 18 जून 2025) एक भारतीय प्राकृतिक विज्ञानी, वन्यजीव संरक्षणकर्ता, और मराठी लेखक थे जो महाराष्ट्र, भारत से थे। सन २०२५ में उन्हें पद्मश्री से सम्मानित किया गया था।

## जीवन
हालाँकि आधिकारिक रिकॉर्ड में उनका जन्म 5 नवंबर 1932 बताया गया है, चितम्पल्ली ने अपनी आत्मकथा *चकवा चंदन* में अपना जन्मतिथि 12 नवंबर 1932 बताया था। उन्होंने अपना बचपन सोलापुर, जो अब महाराष्ट्र में है, में बिताया और बाद में कोयंबतूर के राज्य वन सेवा कॉलेज में पढ़ाई की।

चितम्पल्ली ने महाराष्ट्र राज्य सरकार की वन सेवा में अपने करियर की शुरुआत की। इस दौरान उन्होंने महाराष्ट्र के विभिन्न जंगलों और राष्ट्रीय उद्यानों में कार्य किया। उनके फील्ड अनुभवों ने उनके साहित्यिक कार्यों की नींव रखी, जो मुख्यतः मराठी में लिखे गए थे।

उन्होंने महाराष्ट्र में डिप्टी चीफ कंजरवेटर ऑफ फॉरेस्ट के रूप में सेवा से रिटायरमेंट लिया। चितम्पल्ली ने कर्नाला बर्ड सैंक्चुरी, नवगांव नेशनल पार्क, नागजीरा वाइल्डलाइफ सैंक्चुरी, और मेलघाट टाइगर रिजर्व जैसे वन्यजीव अभयारण्यों और राष्ट्रीय उद्यानों के विकास में महत्वपूर्ण योगदान दिया। उन्होंने नागजीरा और मेलघाट में विस्थापित वन्यजीवों के लिए अनाथालयों के निर्माण में भी मदद की।

चितम्पल्ली ने प्रसिद्ध मराठी लेखक गोपाल निलकंठ दांडेकर से लेखन कला सीखी। उनके साहित्यिक योगदान के लिए, उन्होंने 2006 में सोलापुर में मराठी साहित्य सम्मेलन की अध्यक्षता की।

उन्होंने 18 जून 2025 को 92 वर्ष की आयु में सोलापुर, महाराष्ट्र में अपने अंतिम श्वास लिए।

## पुरस्कार
जनवरी 2025 में, उन्हें भारत सरकार द्वारा पद्म श्री, भारत का चौथा सर्वोच्च नागरिक सम्मान प्रदान किया गया।

2017 में, उन्हें महाराष्ट्र सरकार द्वारा विंदा करंदीकर जीवन गौरव पुरस्कार से सम्मानित किया गया।

## साहित्यिक कार्य
चिताम्पल्ली की कुछ प्रमुख कृतियाँ निम्नलिखित हैं:

* रातवा
* रानवाटा 
* निळावंती 
* प्राणीकोश 
* पक्षीकोश 
* सुवर्ण गरुड 
* निसर्गवाचन 
* शब्दांचे धन 
* जंगलाचं देणं 
* मृगपक्षीशास्त्र 
* केशराचा पाऊस 
* घरट्या पलिकडे 
* आनंददायी बगळे 
* पक्षी जाय दिगंतरा 
* चित्रग्रीव : एका कबुतराची कथा (चित्रग्रीव : एक कबूतर की कथा)
* नवेगाव बांधचे दिवस 
* चैतपालवी: 2004
* चकवा चांदण : एक वनोपनिषद (आत्मकथा)
* हंसदेव के मृगपक्षीशास्त्र का परिचय (अंग्रेजी में)

## संदर्भ
हेड्रियन

**पब्लियस एलियस हेड्रियनस** (; 24 जनवरी 76 – 10 जुलाई 138) 117 से 138 तक रोमन सम्राट था। 

हेड्रियन का जन्म इटैलिका में हुआ था। त्राजन से उसका दूर का संबंध था। सन् ८५ में पिता की मृत्य के पश्चात् वह रोम के भावी सम्राट् त्राजन के संरक्षण में रहने लगा। बाद के पाँच वर्षों तक वह रोम में रहा। १५ वर्ष की उम्र में अपने जन्मस्थान को वापस लौट आया और सैनिक के रूप में उसके जीवन का आरंभ हुआ। सन् ९३ में त्राजन ने उसे रोम बुला लिया। सन् ९५ में एक ट्रिब्यून के रूप में बुडापेस्ट में उसकी नियुक्ति हुई, जहाँ से चार साल बाद वह रोम वापस चला आया। सन् १०० में महारानी पोलटिना ने उसका विवाह त्राजन की भतीजी विबिया साबिना से करा दिया। सन् १०१ में वह अर्थसचिव, १०५ में लोकाधिकारी और १०६ में प्रीतर बनाया गया। अपनी सख्त बीमारी के कारण जब त्राजन पूर्व से लौट आया तब उसने हेड्रियन को सीरिया का गवर्नर और वहाँ का सेनापति नियुक्त किया। सन् ११७ में त्राजन ने उसे गोद लेकर अपना उत्तराधिकार को मान्यता प्रदान कर दी। वह उस समय रोम साम्राज्य की गद्दी पर बैठा जब वह चारों ओर गंभीर संकटों से घिरा हुआ था।

शासनारूढ़ होने के बाद हेड्रियन महान् प्रशासक सिद्ध हुआ। उसने सिनेट से मैत्रीपूर्ण व्यवहार रखनेवाली त्राजन की नीति को बरकरार रखा लेकिन उसी के साथ नौकरशाही को भी बढ़ावा दिया। साम्राज्य की सुख समृद्धि में उसकी रुचि का पता इसी से चलता है कि उसने दो बार पूरे साम्राज्य का विस्तृत भ्रमण किया था। स्काटलैंड की घुसपैठ से इंग्लैंड की रक्षा करने के लिए उसने १२१ - २२२ में इंग्लैंड के उत्तर में एक दीवाल का निर्माण करवाया जो हेड्रियन की दीवार के रूप में प्रसिद्ध है और जिसके अवशेष अब भी वर्तमान हैं। उसने सीमांत प्रतिरक्षा को सुदृढ़ बनाया। अनेक शहर और कस्बे बसाए गए। सरकारी सहायता द्वारा सार्वजनिक निर्माण के कार्य संपन्न हुए। उसने किसानों के ऊपर से कर हटा दिया और 'रोमन ला' को व्यस्थित रूप दिया।

हेड्रियन प्रतिभासंपन्न, प्रखरबुद्धि और आकर्षक व्यक्तित्व का आदमी था। वह ग्रीक सभ्यता का प्रशंसक था और उसमें अद्भुत कृतत्व शक्ति थी। ऐसा प्रसिद्ध है कि वह एक ही समय लिख, पढ़, बोल और डिक्टेट करा सकता था। उसने अपनी एक आत्मकथा भी लिखी थी, जो अब प्राप्त नहीं है। कहा जाता है, अपने शासन के अंतिम दिनों में वह बहुत निराश हो गया और उसने तीन बार आत्महत्या करने का प्रयत्न किया। १० जुलाई, १३८ को उसकी मृत्यु हो गई। रोम में टाइबर नदी के किनारे उसकी शानदार मजार अब भी विद्यमान है।

श्रेणी:रोमन सम्राट
कर्ष

**कर्ष** या **कार्षापण** एक प्राचीन भारतीय सिक्का था।
[पाठ=|अंगूठाकार|250x250पिक्सेल|[कोशल कार्षापण  लगभग 525–465 ई.पू. (औसत व्यास 25 मिमी, औसत वजन 2.70 ग्राम) दोनों पक्षों पर अलग-अलग पंच-चिह्नों के साथ]]

कार्षापण सिक्कों का इतिहास हमे पुरातात्विक साक्ष्यों और प्राचीन ग्रंथो जैसे कि जातक, पाणिनि के अष्टाध्यायी, तथा चाणक्य के अर्थशास्त्र में रजत और ताम्र के सिक्कों को "कार्षार्पण" कहा गया है। मनु तथा याज्ञवल्क्य के अनुसार ताम्र कार्षापण ८० (80) गुंजे या रत्ती के बराबर भार वाला होता था।

## इन्हें भी देखें
* रुपये का इतिहास
* भारतीय रुपया
* भारत में सिक्का-निर्माण
* ब्रिटिशकालीन भारतीय सिक्के
;अन्य लेख
* भारत का इतिहास
* हिन्दू धर्म का इतिहास

## सन्दर्भ

श्रेणी:प्राचीन भारत का इतिहास
श्रेणी:भारत के सिक्के
श्रेणी:प्राचीन मुद्राएँ
भारत के ट्वेंटी-20 क्रिकेट खिलाड़ियों की सूची

एक ट्वेंटी -20 इंटरनेशनल (टी 20) क्रिकेट मैच जो दो राष्ट्रीय क्रिकेट टीमों के बीच पक्ष के अनुसार 20 से अधिक ओवर खेला जाता है का एक रूप है। खेल ट्वेंटी -20 क्रिकेट के नियमों के तहत खेला जाता है। पहले टी 20 इंटरनेशनल 17 फरवरी 2005 को ऑस्ट्रेलिया और न्यूजीलैंड के बीच खेला गया। भारतीय क्रिकेट टीम के वांडरर्स स्टेडियम, जोहानसबर्ग में दिसंबर 2006 को सहवाग-1 इसके पहले टी 20 मैच में खेले वीरेंद्र की कप्तानी में दक्षिण अफ्रीका के खिलाफ। श्रृंखला का एकमात्र टी 20 मैच में भारत ने छह विकेट से जीत दर्ज की। मार्च 2016 के रूप में, भारत पांचवीं सबसे सफल टी 20 टीम, 73 टी 20 इंटरनेशनल मैचेस खेला होने पर 44 जीत के साथ है, और पाकिस्तान के खिलाफ एक टाई। 2007 में, भारत आईसीसी ट्वेंटी -20 विश्व कप के उद्घाटन संस्करण में विश्व चैम्पियनशिप जीता, पांच रन से पाकिस्तान को हराने।

मार्च 2016 के रूप में, महेंद्र सिंह धोनी कप्तान है और टी -20 इंटरनेशनल में भारत के लिए सबसे दिखावे बना दिया है। विराट कोहली ने 58.60 की औसत से 40 रन की पारी से 1641 के साथ अग्रणी रन गणक है। मार्च 2016 के रूप में, सुरेश रैना और रोहित शर्मा भारत के लिए टी 20 में शतक बनाने केवल खिलाड़ी हैं। 50 विकेट के साथ, आर अश्विन टीम के प्रमुख विकेट लेने वाले गेंदबाज है, जबकि उसके 4/8 प्रारूप में किसी भी भारतीय गेंदबाज का सर्वश्रेष्ठ गेंदबाजी रहते हैं। युवराज सिंह एक टी 20 में एक ओवर में छह छक्के जड़े करने के पहले खिलाड़ी बन गए; उद्घाटन आईसीसी ट्वेंटी -20 विश्व कप के दौरान 19 सितंबर, 2007 को इंग्लैंड के खिलाफ उपलब्धि प्रदर्शन। घटना में वह भी एक पचास जिसमें से 12 गेंदों आया रन बनाए, इस तरह अंतरराष्ट्रीय क्रिकेट में सबसे तेज पचास प्राप्त करने। भारत के सर्वोच्च कुल 218, एक ही मैच है, जो वे 18 रन से जीत में आया था। मार्च 2016 के रूप में, एक टी 20 स्कोर में एक टीम ने एक पारी में ग्यारहवें उच्चतम कुल है। टीम के सबसे कम कुल 74, 2008 में मेलबर्न क्रिकेट ग्राउंड पर ऑस्ट्रेलिया के खिलाफ आया था। भारत के लिए पहली बार ट्वेंटी -20 प्रारूप में आयोजित 2016 में छठी बार एशिया कप जीता।

## कुंजी

## खिलाड़ी

**सांख्यिकी पिछले 31 मार्च 2016 को अपडेट किया जाता है। सूची जिस क्रम में प्रत्येक खिलाड़ी अपनी पहली टोपी जीता में व्यवस्था की है। किसी भी आंकड़ा द्वारा इस तालिका को सॉर्ट करने के लिए, पर क्लिक करें  स्तंभ शीर्षक पर आइकन।*

### 2006-10

### 2011-वर्तमान

## सन्दर्भ

## बाहरी कड़ियाँ
सीमान्त उपयोगिता

अर्थशास्त्र में, किसी वस्तु या सेवा के उपभोग में इकाई वृद्धि करने पर प्राप्त होने वाले लाभ को उस वस्तु या सेवा की **सीमान्त उपयोगिता** (marginal utility) कहते हैं। अर्थशास्त्री कभी-कभी **ह्रासमान सीमान्त उपयोगिता के नियम** (law of diminishing marginal utility) की बात करते हैं जिसका अर्थ यह है कि किसी उत्पाद या सेवा के प्रथम अंश से जितना उपयोगिता प्राप्त होती है उतनी उपयोगिता उतने ही भाग से बाद में नहीं मिलती।

## इन्हें भी देखें
*ह्रासमान प्रतिफल (डिमिनिशिंग रिटर्न्स)

श्रेणी:अर्थशास्त्र
ह्रासमान प्रतिफल

अंगूठाकार|किसी उत्पादन प्रक्रिया से सम्बन्धित अन्य बातें यथावत रखते हुए उत्पादन के कारक F को समान मात्रा में बढ़ाने पर उत्पादन में समान वृद्धि नहीं होती, बल्कि अपेक्षाकृत कम वृद्धि होती है।
अर्थशास्त्र में, **ह्रासमान प्रतिफल** (diminishing returns या law of diminishing returns) का अर्थ यह है कि किसी उत्पादन प्रक्रिया में जब किसी एक उत्पादन के कारक की मात्रा बढायी जाती है तो इससे आउटपुट में होने वाली वृद्धि क्रमश्ः कम होती जाती है। सामान्य शब्दों में कहें तो जितना ही गुड़ डालते जायेंगे, मिठास उतनी ही नहीं बढ़ेगी (कम बढ़ेगी)। 

श्रेणी:अर्थशास्त्र के नियम.....
कृष्णकान्त मालवीय

**कृष्णकान्त मालवीय** (१८८३ ई० -- ३ जनवरी, १९४१ ई० दिल्ली) हिन्दी पत्रकार थे। वे महामना मदनमोहन मालवीय के बड़े भाई जयकृष्ण मालवीय के द्वितीय पुत्र थे। 

१९०४ ई० में इलाहाबाद विश्वविद्यालय से बी०ए० किया। १९१० ई० में 'अभ्युदय' के संपादक हुए और १९११ ई० में मासिक 'मर्यादा' का भी संपादन शुरू किया जिसमें साहित्यक, राजनीतिक और सामाजिक विषयों पर विचारपूर्ण लेख प्रकाशित होते थे।
सन १९१६-१८ वर्ष की अवधि मे अभ्युदय के संपादक पद से अलग रहे पर १९१८ से १९३० ई० तक फिर 'अभ्युदय' के संपादक रहे। मर्यादा का संपादन १९२२ तक किया। सत्याग्रह आंदोलनों के संबंध में तीन बार जेल गए। लगभग १२ वर्ष तक केंद्रीय एसेंबली के सदस्य रहे। 

आपके विचारों पर लाला लाजपत राय और महात्मा गांधी का प्रभाव अधिक था। फलत: विधवा विवाह, अछूतोद्वार औरश् पैत्रिक संपति में लड़कियों को भी हिस्सा मिलने का समर्थन किया। पहले विश्व महायुद्ध के समय 'संसार संकट' स्तंभ के अंतर्गत अंतरराष्ट्रीय राजनीति का विश्लेषण हिंदी पत्रकारिता को आपकी विशेष देन थी। 

उर्दू शायरी के बड़े प्रेमी थे और स्वयं उर्दू कविता करते थे। भाषा सरल, स्पष्ट और उर्दू की पुट लिए रहती थी। लगभग आधे दर्जन बँगला और मराठी उपन्यासों के अनुवाद के अतिरिक्त चार मौलिक पुस्तकों की रचना की-
: (१) सोहागरात (२) मनोरमा के पत्र (३) 'मातृत्व' और (४) 'संसार संकट'। 

श्रेणी:हिन्दी पत्रकार
श्रीकृष्णलीला तरंगिणी

**श्रीकृष्णलीला तरंगिणी** नारायण तीर्थ द्वारा रचित एक तरंगिणी (Sanskrit opera) है। तरंगिणी, नृत्य नाटिका के लिये अत्यन्त उपयुक्त होती है और इसीलिये पिछली दो शताब्दियों से भारतीय शास्त्रीय नृतक कृष्णलीला तरंगिणी का उपयोग बहुत अच्छी प्रकार से करते आ रहे हैं।

इस तरंगिणी में १२ तरंगम, १५३ गीत, ३०२ श्लोक तथा ३१ चूर्णिका हैं। नारायण तीर्थ ने वेद व्यास के भागवतम् का अनुसरण किया है तथा दशम स्कन्द पर विशेष रूप से केन्द्रित किया है।

## सन्दर्भ

## बाहरी कड़ियाँ
*श्रीकृष्णलीला तरंगिणी (देवनागरी लिपि में)

श्रेणी:संस्कृत ग्रन्थ
श्रेणी:नृत्य
कुँवर महाराजसिंह

**सर कुँवर महाराजसिंह** (1878, कपूरथला – 6 June 1959 लखनऊ) बम्बई के प्रथम भारतीय गवर्नर थे।

उनका जन्म १७ मई, १८७८ को पंजाब के कपूरथला में हुआ। उनके पिता बहुत बड़े जमींदार थे। उनकी उच्च शिक्षा अधिकतर इंग्लैंड मे हुई। हैरो स्कूल मे शिक्षा प्राप्त करने के बाद उन्होंने ऑक्सफोर्ड विश्वविद्यालय से एमo एo की डिग्री प्राप्त की।

भारत लौट आने पर उनकी नियुक्ति पुरी के डिप्टी कमिश्नर के पद पर हुई। कुछ ही वर्ष बाद वह कमिश्नर बनाए गए। जब वह इलाहाबाद के कमिश्नर थे, भारत सरकार ने उनको जोधपुर का मुख्य मंत्री बनाकर भेजा। अगस्त, १९३२ से जनवरी १९३५ तक वे वहाँ रहे। दक्षिण अफ्रीका में उन्होंने भारतीयों की दशा में विशेष सुधार करवाया। सरकार ने उनको `सर` की उपाधि दी।

१९३५ में दक्षिण अफ्रीका से लौटने पर वे संयुक्त प्रांत की सरकार में गृह सदस्य बनाए गए। जब १९३७ में कांग्रेस सरकार स्थापित हुई तो उसने उन्हें कई समितियों का सदस्य बनाया और उनसे कठिन समस्याओं पर बराबर परामर्श लेती रही। १९४८ में सरकार ने उन्हें बंबई का प्रथम भारतीय गवर्नर बनाया।

वह भारतीय ईसाई समाज के सर्वश्रेष्ठ नेता थे। १९४७ में उन्होंने ईसाइयों के लिये अलग स्थान न माँगकर भारतीयवासियों के साथ ही रहना स्वीकार किया। उन्होंने सदैव प्रत्येक भारतीय ईसाई को देशभक्त बनने की सलाह दी। अपने जीवनकाल में उन्होंने तथा रानी महाराजसिंह ने ईसाई लड़के लड़कियों को शिक्षा और नौकरियाँ दिलवाने में बड़ी सहायता की। ६ जून, १९५९ को बंबई में उनकी मृत्यु हुई। 

श्रेणी:बम्बई के गवर्नर
श्रेणी:कपूरथला के लोग
सोफा

**सोफा** (couch या sofa), एक फर्नीचर है जिस पर दो या अधिक व्यक्ति उस प्रकार बैठते हैं जैसे बेंच पर। 

***सोफा का फ्रेम लकड़ी का बना होता है । परंतु आज कल के समय में प्लाईबुड के भी बनाए जाने लगे हे। सोफा पर मखबल की या अन्य कपड़े (*******) की गद्दी बनाई जाती हे।***
नाभिकीय अभियांत्रिकी

thumb|नाभिकीय ऊर्जा संयन्त्र
thumb|B-61 bomb
**नाभिकीय अभियांत्रिकी** (Nuclear engineering), इंजिनियरी की वह शाखा है जो नाभिक के विखण्डन (fission) एवं संलयन ( fusion) के उपयोगों से सम्बन्धित है। नाभिकीय विखण्दन के अन्तर्गत परमाणु रिएक्टर, नाभिकीय ऊर्जा संयंत्र, तथा/या परमाणु हथियार आदि आते हैं। इसी के अन्तर्गत आयनकारी विकिरण के चिकित्सीय एवं अन्य उपयोग, नाभिकीय सुरक्षा, ऊष्मा का संचरण, नाभिकीय ईंधन, रेडियोसक्रिय कचरे का निपटान (radioactive waste disposal), तथा नाभिकीय प्रचुरोद्भवन से संबन्धित खतरे आते हैं।

## इन्हें भी देखें
*नाभिकीय प्रौद्योगिकी
* परमाणु भौतिकी
*नाभिकीय ईंधन
*नाभिकीय पदार्थ
*परमाणु ऊर्जा
*परमाणु दुर्घटना

श्रेणी:नाभिकीय अभियांत्रिकी
नाभिकीय प्रचुरोद्भवन

नाभिकीय हथियारों, विखण्डनीय नाभिकीय पदार्थों, हथियारों में प्रयोग आने वाली नाभिकीय प्रौद्योगिकी तथा जानकारी का 'नाभिकीय हथियार देशों' से 'अनाभिकीय हथियार देशों' में प्रसार होना **नाभिकीय प्रचुरोद्भवन** (Nuclear proliferation) कहलाता है।

श्रेणी:नाभिकीय हथियार
रेलवे सुरक्षा आयोग

**रेलवे सुरक्षा आयोग** भारत की एक सरकारी एजेंसी है। नागरिक उड्डयन मंत्रालय के अधीनस्थ, यह कमीशन के रूप में 1989 रेल अधिनियम द्वारा निर्देशित, भारत में एक रेल सुरक्षा प्राधिकरण है। एजेंसी रेल दुर्घटनाओं की जांच करती है। इसका प्रधान कार्यालय पूर्वोत्तर रेलवे कंपाउंड लखनऊ में है। 2010 के अनुसार प्रशांत कुमार रेलवे सुरक्षा मुख्य आयुक्त (CCR) हैं।
## सन्दर्भ

## बाहरी कड़ियाँ
* रेल सुरक्षा आयोग की आधिकारिक वेबसाइट

श्रेणी:रेल मंत्रालय
India
श्रेणी:रेलवे सुरक्षा
विनीता बाली

**विनीता बाली** एक भारतीय महिला उद्यमी हैं, जो ब्रिटानिया इंडस्ट्रीज लिमिटेड के प्रबंध निदेशक हैं।
## शिक्षा
वर्ष 1975 में, उन्होने दिल्ली विश्वविद्यालय के लेडी श्रीराम कॉलेज से अर्थशास्त्र में स्नातक की डिग्री हासिल की। तत्पश्चात जमनालाल बजाज इंस्टीट्यूट ऑफ मैनेजमेंट स्टडीज से एमबीए किया। उन्होने 
संयुक्त राज्य अमेरिका के मिशिगन स्टेट यूनिवर्सिटी से छात्रवृत्ति प्राप्त की और संयुक्त राष्ट्र मुख्यालय में एक प्रशिक्षु के रूप में कार्य किया।
## करियर

उन्होने अपने करियर की शुरुआत वोल्टास में किया, जहां वे शीतल पेय ब्रांड रसना का शुभारंभ किया। उन्होने चौदह वर्षों तक कैडबरी के भारतीय डिवीजन के लिए काम किया है, जहां उन्होने भारत और अफ्रीका में कंपनी की बाजार का विस्तार किया। वर्ष 1994 में, उन्होने कोका कोला में विपणन निदेशक के रूप में कार्य किया और उसके बाद वे लैटिन अमेरिका के लिए विपणन उपाध्यक्ष नियुक्त हुईं। कोक में अपने नौ वर्षों के दौरान, उन्होने विपणन की रणनीति के अंतर्गत उपाध्यक्ष के रूप में काम किया।उन्होने सर्जियों ज़ीमान समूह में कार्य करने हेतु वर्ष 2003 में कोका-कोला छोड़ दिया। उन्हें ज़ीमान समूह की अटलांटा स्थित गतिविधियों का प्रमुख नियुक्त किया गया।

उन्होने वर्ष 2005 में ज़ीमान समूह छोड़ दिया और भारतीय खाद्य कंपनी ब्रिटानिया इंडस्ट्रीज के मुख्य कार्यकारी अधिकारी नियुक्त हुईं, जहां उन्हें वर्ष 2006 में प्रबंध निदेशक के पद पर प्रोन्नत किया गया। बाली को वर्ष 2009 में "वर्ष के महिला उद्यमी" के रूप में इकोनॉमिक टाइम्स पुरस्कार से सम्मानित किया गया। वर्ष 2009 में उन्होने ब्रिटानिया न्यूट्ररेशन फाउंडेशन की स्थापना की, जो भारत में स्कूली बच्चों के कुपोषण को मिटाने की दिशा में आंदोलनरत है। इस फाउंडेशन की स्थापना और उद्देश्यों के दृष्टिगत उन्हें सामाजिक दायित्व पुरस्कार से अलंकृत किया गया।

## सन्दर्भ

## बाहरी कड़ियाँ

* 
* 

श्रेणी:भारतीय महिला उद्यमी
श्रेणी:उद्यमी
श्रेणी:जीवित लोग
श्रेणी:भारत के लोग
श्रेणी:व्यापार में भारतीय महिलाएँ
श्रेणी:1955 में जन्मे लोग
भूरासायनिक चक्र

भूविज्ञानों के अन्तर्गत, धरती के तल पर तथा भूगर्भ में स्थित रासायनिक तत्त्व परिवर्तन का जो मार्ग अपनाते हैं उसे **भूरासायनिक चक्र** (geochemical cycle) कहते हैं। इसमें सभी भूवैज्ञानिक (जिओलोजिकल) तथा रासायनिक कारक सम्मिलित किये जाते हैं। गर्म तथा दाबित रासायनिक तत्त्वों (जैसे सिलिकन, अलुमिनियम तथा अल्कली धातुएं) का निम्नस्खलन (subduction) एवं ज्वालामुख (volcanism ) द्वारा एक स्थान से दूसरे स्थान पर जाना (माइग्रेशन) ही भूरासायनिक चक्र है।

श्रेणी:भूरसायन
द ब्लूबेरी हंट

***द ब्लूबेरी हंट*** भारतीय थ्रिलर हिन्दी फ़िल्म है जिममें मुख्य अभिनय नसीरुद्दीन शाह, विपिन शर्मा, आहना कुम्रा, पी॰जे॰ उन्नीकृष्णन, यदु संकालिया, विनय फोर्रट और कार्तिक एलांगोवन ने किया है। फ़िल्म का पहला प्रदर्शन राष्ट्रीय स्तर पर ८ अप्रैल २०१६ को हुआ।

फ़िल्म भारतीय राज्य केरल के वगमोन नामक स्थान पर फिल्माई गयी।

## पटकथा
*द ब्लूबेरी हंट* केरल के वगमोन नामक स्थान पर पहाड़ी मैदान पर फिल्माया गया। फ़िल्म की कहानी एकान्तवासी व्यक्ति (नसीरुद्दीन शाह) पर आधारित है जो स्थानीय लोगो द्वारा "कर्नल" के नाम से जाना जाता है और वह वहाँ अपने बड़े जर्मन शेफर्ड कुत्ते के साथ रहता है। कर्नल अपनी निजी फ़र्म में सबसे महँगा गाँजा ख़ुद उगाते हैं। कहानी उन अन्तिम पाँच दिन की है जब इस फ़र्म की क़ीमत में भूराजनैतिक कारणों से काफी उछाल आ जाता है।

## पात्र
* नसीरुद्दीन शाह – कर्नल
* विपिन शर्मा
* पी॰जे॰ उन्निकृष्णन
* यदु संकालिया
* विनय फोर्रट
* कार्तिक एलंगोवन
* आहना कुम्रा
* पी॰टी॰ मनोज
* श्रीदेवी
* केथोनुवो मेचुल्हो
* क्रिसटुयोन्यो मेचुल्हो
* विंगुखुनुयो मेचुल्हो
* श्रीमती एंटनी
* टिपू
* लक्ष्मी

## सन्दर्भ

श्रेणी:2016 में बनी हिन्दी फ़िल्म
श्रेणी:अंग्रेज़ी फ़िल्में
संग्राम सिंह

**संजीत कुमार** जिसे **संग्राम सिंह** नाम से भी जाना जाता है, भारतीय पहलवान और अभिनेता हैं। यह कई वास्तविक हिन्दी टीवी कार्यक्रमों में भी आ चुके हैं। यह बिग बॉस के 7वें संस्करण में 2013 में आए थे। 

## धारावाहिक
* दे दना दन 
* सच का सामना - स्टार प्लस 
* बिग टॉस 
* बिग बॉस 7 
* बड़ी दूर से आये हैं 
* नच बलिए 

## सन्दर्भ

## बाहरी कड़ियाँ

श्रेणी:जीवित लोग

श्रेणी:1985 में जन्मे लोग
श्रेणी:भारतीय अभिनेता
श्रेणी:भारतीय पहलवान
नगला मोहन, जुगसना, मथुरा

**नगला मोहन**, उत्तर प्रदेश का एक गाँव है जो मथुरा जिले में पड़ता है। यह ग्राम पंचायत जुगसना में पड़ता है। यह गाँव मथुरा से करीब 30 km की दूरी पर तथा बलदेव से मात्र 9 km की दूरी पर स्थित है। यमुना नदी यहाँ से से कुछ ही km की दूरी पर है। यह उत्तर प्रदेश के गोकुल विधान सभा क्षेत्र में पड़ता है। यहाँ की जनसंख्या लगभग 1500 है। यह गाँव यहाँ के कॉलेज " श्री जे पी मिश्रा स्मारक इंटर कॉलेज" के लिए काफी दूर-दूर तक प्रसिद्द है। 

## आवागमन
अगर यहाँ के परिवहन एंवं सड़कों की बात की जाए तो यह गाँव मथुरा शहर से पक्की सड़क से जुदा हुआ है , इस गाँव तक पहुँचने के लिए मथुरा से बलदेव तक बस, ऑटो, एवं बलदेव से नगला मोहन तक पहुँचने के लिए ऑटो मिलते हैं। 

## आर्थिक
इस गाँव में अधिकांश लोग खेती करते हैं। यहाँ का किसान वर्ष में 3 फसलें उगाता है जो क्रमश: गेंहू , चावल एवं आलू हैं इनके अतिरिक्त यहाँ सरसों, बाजरा, जौ, ईख, दालें इत्यादि फसलें भी आंशिक रूप में उगाई जाती हैं। यहाँ का हर व्यक्ति पक्के घरों में निवास करता है एवं दो वक़्त की रोटी कमाने में उसे कोई खासा दिक्कत नहीं आती। यहाँ आधे से अधिक गाँव में मीठा पानी उपलब्ध है तथा दिन 12 से 18 घंटे यहाँ बिजली रहती है।

## सन्दर्भ

श्रेणी:मथुरा ज़िले के गाँव
मण्डूकपर्णी

**ब्राह्मी बूटी** या **मण्डूकपर्णी** (वानस्पतिक नाम: *Centella asiatica*) एक औषधीय वनस्पति है। इसका फैलने वाला छोटा क्षुप होता है जो नमी वाले स्थानों पर होता है। पत्ते कुछ मांसल और छ्त्राकार होते हैं तथा किनारों पर दंतुर होते है। इसके पत्तों का व्यास लगभग आधा ईंच से लेकर एक ईंच तक होता है। उत्तरी भारत में यह लगभग हर जगह पर नमी वाली जगह पर छाया वाली जगह पर मिल जाता है। इसे 'गोटू कोला' भी कहते हैं।

आयुर्वेद में इसे औषधीय क्षुप माना जाता है। यह वनस्पति मेध्य द्रव्य (मेधा शक्ति बढाने वाला) के रूप में गिना जाता है। पागलपन और मिर्गी की प्रसिद्ध औषधि सारस्वत चूर्ण में इसके स्वरस की भावना दी जाती है।

## इन्हें भी देखें
*ब्राह्मी (Bacapa monnieri)

## बाहरी कड़ियाँ
*गोटू कोला के उपयोग
*ब्राह्मी (बकोपा मोनिएरा) एवं ब्राह्मी बूटी (मण्डूकपर्णी)

## सन्दर्भ

श्रेणी:औषधीय पादप
ज़ैक स्नायडर

**ज़ैक स्नायडर** (Zack Snyder) एक अमेरिकी फिल्म निर्माता हैं। जो अपने विज्ञान पर आधारित काल्पनिक फिल्मों के कारण जाने जाते हैं। यह बैटमैन वी सुपरमैन : डॉन ऑफ जस्टिस (2016) जैसी फिल्में बना चुके हैं। यह 300 (2007), वॉचमेन (2009), सकर पंच (2011), मैन ऑफ स्टील (2013) आदि फिल्में भी बना चुके हैं।

## फिल्में

## सन्दर्भ

## बाहरी कड़ियाँ

श्रेणी:जीवित लोग
श्रेणी:1966 में जन्मे लोग
श्रेणी:अमेरिका के लोग
गोरोंतालोई लोग

**गोरोंतालोई** (Gorontaloan) या **हुलनदालो** (Hulandalo) दक्षिणपूर्व एशिया के इण्डोनेशिया देश के सुलावेसी द्वीप के उत्तरी भाग में बसने वाला एक समुदाय है। यह वहाँ पर स्थित गोरोंतालो प्रान्त में केन्द्रित हैं और अपनी गोरोंतालोई भाषा बोलते हैं। गोरोंतालोई लोग अधिकतर मुस्लिम हैं लेकिन कुछ ईसाई धर्म के अनुयायी भी हैं।

## इन्हें भी देखें
* गोरोंतालोई भाषा
* गोरोंतालो

## सन्दर्भ

श्रेणी:गोरोंतालो (प्रांत)
श्रेणी:मध्य सुलावेसी
श्रेणी:उत्तर सुलावेसी
श्रेणी:इण्डोनेशिया की मानव जातियाँ
नरंगा, बिहार

**नरंगा** भारत के बिहार राज्य के तिरहुत प्रमंडल के सीतामढ़ी जिले के परिहार प्रखंड का एक गाँव है।
## भाषा और संस्कृति
बज्जिका और हिन्दी यहाँ के लोगों द्वारा बोली जाती है।

महिलाओं के समूह जनेऊ, शादी तथा अन्य कई अवसरों पर समुह में बैठकर लोकगीत गाती हैं।

## शिक्षा
नरंगा में कई निजी और सरकारी स्कूले हैं। निजी स्कूलों में परिवार को फीस का भुगतान करना पड़ता है। गरीब परिवार के लोग किसी भी शुल्क के भुगतान के बिना सरकारी स्कूलों में अपने बच्चों को भेज सकते हैं।

* आंगनबाड़ी - 1 से 5 वर्ष तक के बच्चे आंगनबाड़ी के पास जाते हैं। उन्हें वहां  भोजन में चावल, दाल और सोयाबीन के साथ-साथ बुनियादी शिक्षा दी जाती है।

* हाई स्कूल - यह **रमना चौक** से 1 किलोमीटर उत्तर की ओर स्थिति है।

## धर्म
हिन्दू और मुस्लिम यहां मानवता और भाईचारे के साथ रहते हैं।
हिंदुओ के लिए नरंगा बाजार पर माँ दूर्गा मंदिर, महादेव मठ और कई मंदिर है। मुसलमानो के लिए यहां एक मस्जिद भी है।

## त्योहार
* मकर संक्रांति
* वसंत पंचमी
* होली
* ईद उल फितर
* ईद-उल-अधा
* मुहर्रम
* राम नवमी
* रक्षाबंधन
* तीज
* महाशिवरात्रि
* दुर्गा पूजा
* दिवाली
* छठ
और कई अन्य स्थानीय त्योहार भी मनाए जाते हैं।

## परिवहन
"परवाहा-लालबंदी सड़क" इस क्षेत्र को उत्तर में नेपाल तथा दक्षिण में  राष्ट्रीय राजमार्ग 104 (भारत) से जोड़ती है।

"नरंगा-दोस्तिया सड़क" इसे राष्ट्रीय राजमार्ग 77 (भारत) से जोड़ती है।

यहां से निकटतम रेलवे स्टेशन, सीतामढ़ी रेलवे स्टेशन तथा निकटतम हवाई अड्डा जयप्रकाश नारायण हवाई अड्डा है।

## राजनीति
नरंगा गांव चुनावों में बहुत महत्वपूर्ण भूमिका निभाता है।
नरंगा गांव दो पंचायत में विभाजित है
* **नरंगा उत्तरी**
* **नरंगा दक्षिणी**

नरंगा उत्तरी के मुखिया की सूची